How I Met Your Mother

Ang How I Met Your Mother ay isang sitwasyong komedya ng Estados Unidos na unang pinalabas noong 19 Setyembre 2005 sa CBS. Ito’y nilikha nila Craig Thomas at Carter Bays.

Bilang aparatong pambalangkas, isinasalaysay ng pangunahing tauhan na si Ted Mosby (Josh Radnor; Bob Saget bilang tagasalaysay), sa taong 2030, sa kanyang mga anak, ang ilang mga pangyayaring humantong sa pagtatagpo niya sa kanilang ina, na nagpapaliwanag sa pamagat at nagbibigay-daan sa pagsasalaysay gamit ang pangnagdaang panahunan. Sinusundan ng palabas si Ted kasama ang mga kaibigan niyang sila Lily Aldrin (Alyson Hannigan), Marshall Eriksen (Jason Segel), Robin Scherbatsky (Cobie Smulders) at Barney Stinson (Neil Patrick Harris).

Nakatanggap ang How I Met Your Mother ng matagumpay na antas sa buong tinagal ng palabas. Nakatanggap din ito ng limang Emmy Awards, kabilang na dito ang nominasyon para sa "Outstanding Comedy Series" noong 2009, at nakadulot din ito ng malawakang impluwensiya sa popular na kultura. Sa taong 2011, inihayag ng CBS na papanumbalikin ang serye para sa dalawa pang karagdagang yunit pantelebisyon.

Mga Amerikanong serye sa telebisyon
Palatuntunan ng CBS